2.

Záväzky verejnej služby sú: Minimálna frekvencia letov: — na trase Ponta Delgada/Santa Maria/Ponta Delgada 9 spiatočných letov týždenne v mesiacoch november až marec, 10 spiatočných letov týždenne v mesiacoch apríl až jún a od septembra do októbra a 14 spiatočných letov týždenne v mesiacoch júl a august, pričom po celý rok sa musí poskytovať aspoň jeden let denne. — na trase Ponta Delgada/Terceira/Ponta Delgada 22 spiatočných letov týždenne v mesiacoch september až jún a 26 spiatočných letov týždenne v mesiacoch júl a august, pričom po celý rok sa musia poskytovať aspoň 2 lety denne. — na trase Ponta Delgada/Horta/Ponta Delgada 6 spiatočných letov týždenne v mesiacoch november až marec, 11 spiatočných letov týždenne v mesiacoch apríl až jún a od septembra do októbra a 17 spiatočných letov týždenne v mesiacoch júl a august. — na trase Ponta Delgada/Pico/Ponta Delgada 2 spiatočné lety týždenne v mesiacoch november až marec, 7 spiatočných letov týždenne v mesiacoch apríl až jún a od septembra do októbra a 9 spiatočných letov týždenne v mesiacoch júl a august. — na trase Ponta Delgada/São Jorge/Ponta Delgada 3 spiatočné lety týždenne v mesiacoch apríl až jún a od septembra do októbra a 6 spiatočných letov týždenne v mesiacoch júl a august. — na trase Ponta Delgada/Flores/Ponta Delgada 2 spiatočné lety týždenne v mesiacoch apríl až jún a od septembra do októbra a 4 spiatočné lety týždenne v mesiacoch júl a august. — na trase Terceira/Graciosa/Terceira 7 spiatočných letov týždenne v mesiacoch september až jún, 8 spiatočných letov týždenne v mesiacoch júl a august, pričom sa musí poskytovať minimálne jeden let denne od pondelka do soboty v mesiacoch október až máj a jeden let denne od pondelka do nedele v mesiacoch jún až september. — na trase Terceira/São Jorge/Terceira 8 spiatočných letov týždenne v mesiacoch september až jún a 9 spiatočných letov týždenne v mesiacoch júl a august a aspoň jeden let denne počas celého roka. — na trase Terceira/Pico/Terceira 7 spiatočných letov týždenne v mesiacoch september až jún a 8 spiatočných letov týždenne v mesiacoch júl a august; počas celého roka aspoň jeden let denne. — na trase Terceira/Horta/Terceira 11 spiatočných letov týždenne v mesiacoch september až jún a 14 spiatočných letov týždenne v mesiacoch júl a august a aspoň jeden let denne počas celého roka. — na trase Terceira/Flores/Terceira 2 spiatočné lety od pondelka do piatka v mesiacoch september až jún a 4 spiatočné lety týždenne v mesiacoch júl a august. — na trase Terceira/Corvo/Terceira 3 spiatočné lety od pondelka do piatka v mesiacoch júl a august, ktoré možno kombinovať s letmi do Horty alebo Flores. — na trase Horta/Flores/Horta 4 spiatočné lety týždenne od pondelka do soboty v mesiacoch október až máj a 5 spiatočných letov týždenne v mesiacoch jún až september, pričom jeden z nich sa musí poskytovať v nedeľu. — na trase Horta/Corvo/Horta 3 spiatočné lety týždenne počas celého roka v rôzne dni, od pondelka do piatka, pričom ich možno kombinovať s letmi do Flores. — na trase Corvo/Flores/Corvo 2 spiatočné lety týždenne počas celého roka od pondelka do piatka v dňoch, ktoré nenasledujú bezprostredne po sebe, pričom ich možno kombinovať s inými letmi do Corvo a Flores. Kombináciou spojení Ponta Delgada, Terceira, Horta a Corvo do Flores sa musí zabezpečiť jeden let denne na tento ostrov od pondelka do soboty v mesiacoch september až jún a jeden let denne od pondelka do nedele v mesiacoch júl a august. Na každý ostrov sa musia týždenne poskytovať lety so spojením do miest mimo regiónu a z nich, aspoň dva každým smerom a jedno spojenie týždenne z každého ostrova na všetky ostatné. Ak na určitý ostrov nie je povinnosť zabezpečiť denné lety, musí sa poskytovať aspoň jedno spojenie týždenne do a z miest mimo oblasti, ako aj do miest São Miguel, Terceira a Faial. Kapacita: Minimálna poskytovaná týždenná kapacita: — na trase Ponta Delgada/Santa Maria/Ponta Delgada1 050 miest v mesiacoch november až marec, 1 200 miest v mesiacoch apríl až jún a od septembra do októbra a 1 680 miest v mesiacoch júl a august. — na trase Ponta Delgada/Terceira/Ponta Delgada2 590 miest v mesiacoch september až jún a 3 070 miest v mesiacoch júl a august. — na trase Ponta Delgada/Horta/Ponta Delgada 620 miest v mesiacoch november až marec, 1 270 miest v mesiacoch apríl až jún a od septembra do októbra a 1 960 miest v mesiacoch júl a august. — na trase Ponta Delgada/Pico/Ponta Delgada 200 miest v mesiacoch november až marec, 780 miest v mesiacoch apríl až jún a od septembra do októbra a 1 000 miest v mesiacoch júl a august. — na trase Ponta Delgada/São Jorge/Ponta Delgada 330 miest v mesiacoch apríl až jún a od septembra do októbra a 670 miest v mesiacoch júl a august. — na trase Ponta Delgada/Flores/Ponta Delgada 190 miest v mesiacoch apríl až jún a od septembra do októbra a 380 miest v mesiacoch júl a august. — na trase Terceira/Graciosa/Terceira 700 miest v mesiacoch september až jún a 910 miest v mesiacoch júl a august. — na trase Terceira/São Jorge/Terceira 820 miest v mesiacoch september až jún a 1 040 miest v mesiacoch júl a august. — na trase Terceira/Pico/Terceira 780 miest v mesiacoch september až jún a 890 miest v mesiacoch júl a august. — na trase Terceira/Horta/Terceira1 290 miest v mesiacoch november až marec 1 320 miest v mesiacoch apríl až jún a od septembra do októbra a 1 680 miest v mesiacoch júl a august. — na trase Terceira/Flores/Terceira 190 miest v mesiacoch september až jún a 380 miest v mesiacoch júl a august. — na trase Terceira/Corvo/Terceira 60 miest v mesiacoch júl a august. — na trase Horta/Flores/Horta 380 miest v mesiacoch september až jún a 480 miest v mesiacoch júl a august. — na trase Horta/Corvo/Horta 60 miest počas celého roka. — na trase Corvo/Flores/Corvo 40 miest počas celého roka. V prípade dočasného prerušenia spojení v dôsledku nepredvídateľných okolností, z dôvodov vyššej moci alebo z iných dôvodov sa plánovaná kapacita musí zvýšiť aspoň o 60 % od okamihu, keď môže byť prevádzka obnovená až do úplného uspokojenia dopytu po kapacitách, ktorý sa počas prerušenia prevádzky nazhromaždí. Ak priemerný koeficient obsadenosti letu na jednej trase v jednom období IATA prekročí 70 %, zvýši sa minimálna kapacita ponúkaná v nasledujúcom ekvivalentnom období o minimálny rozdiel v ponuke, ktorý by umožnil dodržanie tohto koeficientu. Vždy, keď počet cestujúcich na zozname čakateľov prekročí 5 % týždennej kapacity ponúkanej na určitej trase alebo ekvivalent kapacity najvyužívanejšieho lietadla na tejto trase, pričom do úvahy sa berie menšie z týchto čísel, uskutoční sa dodatočný let v prípade, že títo cestujúci nebudú mať možnosť pokračovať v ceste letmi naplánovanými na nasledujúcich 48 hodín. V prípadoch mimoriadneho dopytu pri príležitosti náboženských sviatkov, športových a kultúrnych podujatí organizovaných na rôznych ostrovoch budú ponúknuté dodatočné lety. Každý takýto dodatočný let musí byť v jednom smere obsadený aspoň na 70 %. Náklad vrátane pošty sa prepravuje v prepravnej kapacite lietadiel, slúžiacich na prepravu cestujúcich. Kategória používaných lietadiel: Spojenia musia byť zabezpečované lietadlami s príslušnými oprávneniami na prepravu pasažierov, ktoré spĺňajú technické a prevádzkové podmienky umožňujúce ich prevádzku na letiskách s obmedzením nočných letov. Pri prevádzke na letiskách autonómnej oblasti Azorských ostrovov sa musia spĺňať podmienky uverejnené v „Portugalských informáciách o leteckej prevádzke“ („Aeronautical Information of Portugal“ – AIP) a v „Príručke civilného pilota“ („Manual Pilot Civil“ – MPC) Pokiaľ ide o kapacitu lietadiel, ich licencovaná kapacita musí byť aspoň 18 miest. Tarify: Štruktúra taríf musí zahŕňať: a) Referenčnú tarifu pre ekonomickú triedu bez obmedzenia, ktorej hodnoty sú stanovené v prílohe A. b) Škálu špeciálnych taríf prispôsobených dopytu a podriadených špeciálnym podmienkam, a to: — tarifa pre dôchodcov, — tarifa pre mládež, — APEX. c) Zlacnené tarify pre obyvateľov s trvalým pobytom v autonómnej oblasti Azorských ostrovov. Maximálne tarify sú uvedené v prílohe B. d) Zlacnené tarify pre študentov s trvalým pobytom v autonómnej oblasti Azorských ostrovov na cesty v rámci oblasti, z ostrova pobytu na ostrov, na ktorom sa nachádza vzdelávacie zariadenie, ktoré navštevujú. Tieto tarify predstavujú zníženie o 40 % oproti normálnej tarife. e) Zlacnená tarifa pre deti, ktorá predstavuje 50 % z tarify pre dospelých. f) Zlacnená tarifa pre dojčatá, ktorá predstavuje 10 % z tarify pre dospelých. Okrem uvedených taríf možno uplatňovať aj reklamné tarify, ktoré musí vopred schváliť regionálne ministerstvo hospodárstva. Cenník prepravy nákladu musí vopred schváliť regionálne ministerstvo hospodárstva. Tieto tarify sa budú každoročne upravovať 1. apríla, počnúc rokom 2007. Východiskovým bodom bude miera inflácie za predchádzajúci rok, ktorú portugalská vláda uverejňuje v publikácii „Grandes Opções do Plano“ (Hlavné možnosti pre plánovanie) a dopravcom, poskytujúcim služby na daných trasách, sa oznámi do 28. februára daného roku. Nové tarify musia byť oznámené Európskej komisii a do platnosti vstúpia až po ich zverejnení v Úradnom vestníku Európskej únie. Tarify uvedené v prílohách A a B sú platné medzi miestom odletu a miestom príletu aj v prípade medzipristátí, ak sú cestovné poriadky uvedené v prílohe C, aj keď cesta zahŕňa viac ako jedného dopravcu. V takomto prípade je zodpovednosťou dopravcov, ktorí poskytujú cesty medzi ostrovmi, aby si rozdelili príjmy podľa počtu nalietaných míľ. Dopravcovia si medzi sebou tiež dohodnú podmienky prestupu cestujúcich, ktoré musí schváliť regionálne ministerstvo hospodárstva, hlavne určiť časový rozvrh spojení, vzájomnú akceptáciu leteniek a batožiny až do konečného miesta určenia a to bez negatívnych dopadov na cestujúcich. Neprerušovanosť a presnosť služieb: Okrem prípadov vyššej moci nesmie počet letov zrušených z dôvodov priamo zavinených dopravcom prekročiť 2 % letov naplánovaných na každé obdobie IATA. Okrem prípadov vyššej moci nesmie počet letov s meškaním viac ako 15 minút, ktoré spôsobil priamo dopravca, prekročiť 25 %. Služby musia byť zaručené minimálne počas jedného kalendárneho roka okrem uvedených výnimočných prípadov a môžu byť prerušené len vtedy, ak sa takéto prerušenie oznámi 6 mesiacov vopred. Časové rozvrhy letov: Lety musia byť, pokiaľ je to možné, rovnomerne rozvrhnuté na celý týždeň a na jednotlivé hodiny v rozvrhu. Okrem obmedzení v prevádzkovom čase ako aj iných prevádzkových obmedzení letísk sa musia lety uskutočniť medzi 6. hodinou miestneho času v mieste odletu a 24. hodinou miestneho času v mieste príletu. Predaj leteniek: Predaj leteniek musí prebiehať prostredníctvom aspoň jedného počítačového rezervačného systému, nesmú byť však dotknuté iné distribučné kanály, ktoré vzhľadom na charakteristiku služieb zabezpečujú adekvátne informácie. Ak sa cestujúci s platnou letenkou bez oznámenia nedostaví na rezervovaný let, môže mu byť uložená pokuta, ktorá nesmie prekročiť 10 % referenčnej tarify pre danú ekonomickú triedu. Poštové služby: Preprava poštových zásielok, ktoré expeduje prevádzkovateľ univerzálnej poštovej služby musí spĺňať kvalitatívne normy tejto univerzálnej služby a ďalšie požiadavky, ktorým právne podlieha.